Source: https://www.financnasprava.sk/_img/pfsedit/Dokumenty_PFS/Financna_sprava/Casopisy/nl/2017/ext_nl_2017_26.htm
Timestamp: 2018-03-25 03:17:39+00:00

Document:
﻿ Nová finančná správa
Externý newsletter finančnej správy 26/2017, dvojtýždenník
blíži sa koniec roka a to je ideálny priestor na bilancovanie. Finančná správa zvládla v tomto roku množstvo úloh, ktorých výsledkom sú lepšie služby pre Vás. Ukončili sme éru papierových colných dovozných vyhlásení. Od júla kontrolujeme nelegálny hazard, zaviedli sme informatívne oznamy „softwarning“, vylepšili sme virtuálnu registračnú pokladnicu, začíname s predvyplnenými daňovými priznaniami a mnohé ďalšie.
Celý príhovor TU
Nová finančná správa
Úradné hodiny na DÚ budú medzi sviatkami posilnené
Virtuálna registračná pokladnica dostala nový vizuál
Novinka - predvyplnené daňové priznania k dani z motorových vozidiel
Klienti dostali ďalší softwarning
V stredu 20. decembra dostali vybraní klienti finančnej správy ďalšie informatívne upozornenie známe ako softwarning. Týkalo sa zistených rozdielov medzi kontrolným výkazom DPH a daňovým priznaním k DPH za obdobie október 2017. Takýto oznam si našlo približne 500 klientov v elektronických schránkach na portáli finančnej správy.
Už čoskoro sa výrazne zvýši počet elektronicky komunikujúcich klientov finančnej správy. Finančná správa je na to pripravená. Už v októbri posilnila call centrum, zriadila samostatnú informačnú sekciu na portáli finančnej správy, pripravila a rozdistribuovala letáky o podmienkach elektronickej komunikácie, pravidelne aktualizuje informácie na Facebook-ovej stránke a portáli finančnej správy. Najnovšie spustila na Facebook-u aj reklamnú kampaň. Cieľom je zabezpečiť informovanosť klientov finančnej správy o zmenách po 1.1.2018.
V boji proti podvodom na DPH spoločne
Staré "kolky" definitívne končia
Dieťa zamestnanca je od 01.9.2017 žiakom 1.ročnika strednej školy, 16 rokov ma v máji 2018. Potvrdenie o návšteve školy nám doniesla až 27.10.2017, čiže my jej uplatnime nárok na daňový bonus až v mesiaci november. V rámci ročného zúčtovania dane jej doplatíme daňový bonus za september a október. je tento postup správny?
V tomto prípade je dieťa vyživované/nezaopatrené do ukončenia povinnej školskej dochádzky t.j. do 31. augusta príslušného školského roka, v ktorom žiak dovŕši 16. rokov veku (31. augusta 2018). Tzn., že na účely uplatnenia daňového bonusu na školský rok 2017/2018 (od 1.9.2017-31.8.2018) nie je potrebné potvrdenie o návšteve školy. Daňový bonus patrí rodičovi bez prerušenia, ak zamestnávateľ daňový bonus za 9 a 10/2017 nevyplatil, doplatí ho v súlade s § 40 ods.2 zákona o dani z príjmu najbližšom kalendárnom mesiaci najneskôr v ročnom zúčtovaní (za podmienky, že zamestnanec splnil podmienky na jeho uplatnenie - žitie v domácnosti, výška príjmu).
Manželka nemá prijem. Môže si jej terajší manžel – zamestnanec uplatniť daňový bonus na dieťa, ktoré má manželka v pestúnskej starostlivosti? V pestúnskej starostlivosti ho mala skôr ako boli manželmi.
Vo Vami uvedenom prípade ide o dieťa zverené do starostlivosti manželke (dieťa druhého z manželov) rozhodnutím súdu. Tzn., že zamestnanec (manžel) si môže uplatniť daňový bonus na dieťa manželky za splnenia podmienok uvedených v § 33 zákona o dani z príjmov - žitie v domácnosti s týmto dieťaťom, dosiahnutie výšky zdaniteľných príjmov zo závislej činnosti - mesačne vo výške aspoň polovicu minimálnej mzdy (t. č. 217,50 eura), doloženie dokladov - rodný list dieťaťa a rozhodnutie súdu a sobášny list manželov. Daňový bonus sa uplatní vo výške 21,41 na dieťa od mesiaca, na začiatku ktorého už boli manželmi, ak zamestnanec v tomto mesiaci predložil k vyhláseniu (na účely bonusu) rozhodnutie súdu o zverení dieťaťa resp. v ročnom zúčtovaní preddavkov za rok 2017 alebo pri podaní daňového priznania.
Budú musieť aj pozemkové spoločenstvá s právnou subjektivitou po 1.1.2018 povinné komunikovať s finančnou správou elektronicky?
Pozemkové spoločenstvá nebudú povinné po 1.1.2018 komunikovať s FS elektronicky, nakoľko nie sú zapísané v obchodnom registri.
Aktivoval som si na www.slovensko.sk eID kartu (občiansky preukaz s čipom). Môžem teraz odosielať dokumenty finančnej správe elektronicky cez osobnú internetovú zónu?
Ako podnikateľ používam na podnikanie vozidlo - traktor kategórie „T“ s vlečkou kategórie „O“. Je toto vozidlo predmetom dane, ak sa používa aj na inú podnikateľskú činnosť ako v poľnohospodárstve alebo v lesníctve?
Traktor kategórie "T" nie je predmetom dane z motorových vozidiel, avšak vlečka kategórie „O“ je predmetom dane z motorových vozidiel, nakoľko jednou z podmienok predmetu dane je zaradenie vozidla do kategórie L,M,N a O.
Pre účely platenia dane a podania daňového priznania k dani z motorových vozidiel je dôležité u fyzickej osoby používajúcej motorové vozidlo na podnikanie mať motorové vozidlo zapísané na IČO alebo na rodné číslo ?
Na účely zákona o dani z motorových vozidiel nie je rozhodujúce, či je vozidlo evidované na rodné číslo alebo na IČO, ale či sa používa alebo nepoužíva na podnikanie alebo na inú samostatnú zárobkovú činnosť.
Daňovníkom je fyzická osoba, ktorá je ako držiteľ vozidla zapísaná v osvedčení o evidencii vozidla.
Som platiteľ DPH a v novembri 2017 som dodal stavebné práce odberateľovi, ktorý je tiež platiteľom dane. Mám mesačné zdaňovacie obdobie. Pri fakturácii stavebných prác som uplatnil prenos daňovej povinnosti na odberateľa podľa § 69 ods. 12 písm. j) zákona o DPH. V ktorom zdaňovacom období a do ktorej časti daňového priznania k DPH a kontrolného výkazu uvediem toto plnenie?
Príslušné údaje z vyhotovenej faktúry za dodanie stavebných prác uvediete v prvých štyroch stĺpcoch v časti A2 v kontrolnom výkaze za zdaňovacie obdobie, v ktorom vznikla daňová povinnosť odberateľovi podľa § 69 ods. 12 písm. j) zákona o DPH. To znamená, že ak odberateľovi vznikla daňová povinnosť a ,,samozdanil sa“ v novembri 2017, uvediete to do kontrolného výkazu za zdaňovacie obdobie november 2017. V daňovom priznaní sa tieto údaje neuvádzajú.
Naša spoločnosť je mesačný platiteľ DPH. Dňa 10.09.2017 sme obdržali faktúru na dodanie tovaru v tuzemsku s dátumom zdaniteľného plnenia 27.08.2017, z ktorej sme si neuplatnili odpočítanie dane. Kedy si môžeme najneskôr uplatniť odpočítanie dane z predmetnej faktúry? Je potrebné podať dodatočné daňové priznanie za zdaňovacie obdobie august 2017?
V uvedenom prípade nie je potrebné podať dodatočné daňové priznanie k DPH za zdaňovacie obdobie august 2017. Odpočítanie dane si môžete uplatniť najneskôr za zdaňovacie obdobie december 2017, čo Vám umožňuje § 51 ods. 2 zákona o DPH. Pri uplatnení odpočítania dane musia byť splnené aj ostatné podmienky uvedené v § 49 až v § 51 zákona o DPH.
Kedy môže nájomca odpisovať technické zhodnotenie vykonanom na prenajatom majetku?
Technické zhodnotenie prenajatého hmotného majetku uhradené nájomcom môže odpisovať nájomca na základe písomnej zmluvy s vlastníkom, ak vlastník nezvýšil vstupnú cenu hmotného majetku o tieto výdavky. Pri odpisovaní technického zhodnotenia postupuje nájomca spôsobom ustanoveným pre hmotný majetok. Nájomca zaradí technické zhodnotenie do odpisovej skupiny, v ktorej je zaradený prenajatý hmotný majetok. Ak nájomca vykoná technické zhodnotenie budovy používanej na niekoľko účelov, nájomca zaradí technické zhodnotenie do odpisovej skupiny na základe účelu, na ktorý využíva prenajatý majetok.
Na aký účet má platiteľ odvodu časti poistného z odvetví neživotného poistenia tento odvod zaplatiť a aký má použiť variabilný symbol ?
Platbu odvodu platiteľ odvodu platí na číslo účtu:
Na našom portáli v časti Aktuálne - dane a clá, sme aktualizovali nasledovné materiály:
Informácia k Povoleniu na predaj spotrebiteľského balenia liehu podľa § 54 zákona č. 530/2011 Z. z. o spotrebnej daní z alkoholických nápojov
Na portáli finančnej správy nájdete aj nové informačné materiály týkajúce sa oblasti spotrebných daní, konkrétne Informáciu o vybraných (dôležitých) zmenách v zákone č. 106/2004 Z. z. o spotrebnej dani z tabakových výrobkov s účinnosťou od 1.1.2018, resp. 1.4.2018 a Informáciu o vybraných zmenách vo vzťahu k novele zákona o spotrebnej dani z minerálneho oleja.

References: § 40
 § 33
 § 69
 § 69
 § 51
 § 49
 § 51
 § 54